Hvis havemøblerne ikke allerede er sat ind, så er det på høje tid. Et kraftigt lavtryk nærmer sig Danmark fra nordvest, og det kan give os en regulær storm natten til søndag og i de tidlige morgentimer søndag. Allerede lørdag bliver det blæsende, men det er først efter midnat natten til søndag, at vinden for alvor tager til langs den Jyske vestkyst. Det er stormen, som DMI her til morgen har navngivet 'Ingolf', der er på vej. Ud på natten kan der en overgang forekomme storm i middelvind langs den Jyske vestkyst, og samtidigt kan vindstødene ved kysten nå orkanstyrke. Ifølge DMI kan Thisted, Mors og Vesthimmerland forvente vindstød af stormstyrke fra klokken 23, mens varslet for resten af Nordjylland gælder fra klokken to natten til søndag. Umiddelbart går både Rebild og Mariagerfjord helt fri for de kraftige vindstød. Blæsten skulle aftage søndag morgen senest klokken 9. Søndag klokken 02.00 Søndag klokken 06.00

Opsummering:
Vindstød af stormstyrke er på vej mod Nordjylland.